
Parlamentul  României

Camera Deputaţilor

Comisia pentru Sănătate şi Familie                     Nr. 4c-8/ 288/ 15 iunie  2017 
BIROULUI PERMANENT

AL

CAMEREI DEPUTAŢILOR,

Vă înaintăm raportul de înlocuire asupra propunerii legislative pentru completarea art.13 din Ordonanța Guvernului nr.18/2009 privind organizarea și finanțarea rezidențiatului, aprobată prin Legea nr.103/2012 retrimisă Comisiei pentru sănătate şi familie spre dezbatere,  în fond, cu adresa nr. Plx 465/2015  din 13 februarie 2017.
În raport cu obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,

Conf. Dr. Florin Buicu

Parlamentul României

Camera Deputaţilor

Comisia pentru Sănătate şi Familie                     






 Nr. 4c-8/ 288/ 15 iunie 2017
RAPORT  DE  ÎNLOCUIRE

asupra propunerii legislative pentru completarea art.13 din Ordonanța Guvernului nr.18/2009 privind organizarea și finanțarea rezidențiatului, aprobată prin Legea nr.103/2012
În conformitate cu prevederile art.70 din Regulamentul Camerei Deputaţilor, propunerea legislative pentru completarea art.13 din Ordonanța Guvernului nr.18/2009 privind organizarea și finanțarea rezidențiatului, aprobată prin Legea nr.103/2012 a fost retrimisă Comisiei pentru sănătate și familie cu adresa nr. Plx 465/2015 din 13 februarie 2017, în vederea reexaminării şi întocmirii unui nou raport.
Prezentul raport înlocuiește raportul Comisiei nr. 4c-8/ 198/ 20 aprilie  2016.

Senatul, în calitate de primă Cameră sesizată, a respins iniţiativa legislativă, în şedinţa din 10 iunie 2015.

Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională. 


 La întocmirea prezentului raport Comisia a avut în vedere :

· avizul favorabil al Consiliului Legislativ (nr.217 din 9.03.2015);
· avizul favorabil al Comisiei pentru învăţământ, ştiinţă, tineret şi sport ( nr.4c-9/160 din 29 iunie 2015);

· avizul negativ al Comisiei juridice, de disciplină şi imunităţi ( nr.Plx 465/2015 din 23.06.2015); 

· avizul negativ al Comisiei pentru muncă şi protecţie socială ( nr.4c-7/485 din 24 iunie 2015);

· avizul negativ al Comisiei pentru buget, finanţe şi bănci ( nr.4c-2/586 din 22.09.2015);

· punctul de vedere al Ministerului Sănătăţii( nr. ACP 3830 din 18.04.2016);

· punctul de vedere al Ministerului Sănătății (nr. 3830/24.02.2017).

Propunerea legislativă are ca obiect de reglementare instituirea posibilităţii includerii rezidenţilor în linia de gardă din primul an de pregătire în specialitate.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au reexaminat iniţiativa legislativă, în şedinţa din 13 iunie 2017. La lucrările comisiei au fost prezenţi 18 deputaţi din totalul de 19 membri.  La dezbaterile comisiei a participat, în conformitate cu prevederile art. 55 din Regulamentul Camerei Deputaţilor, domnul Dan Dumitrescu, secretar de stat la Ministerul Sănătăţii. În raport cu obiectul şi conţinutul său, propunerea legislativă face parte din categoria legilor ordinare . 

În urma dezbaterilor, Comisia pentru sănătate şi familie a  hotărât, cu unanimitate de voturi să propună plenului Camerei Deputaților adoptarea propunerii legislative pentru completarea art.13 din Ordonanţa Guvernului nr.18/2009 privind organizarea şi finanţarea rezidenţiatului, aprobată prin Legea nr.103/2012 (Plx.465/2015), cu amendamentele prezentate în anexă. 
              PREŞEDINTE,                                         




SECRETAR,

        Conf. Dr. Florin Buicu                






Dr. Vass Levente
Întocmit, 
Florin Danciu – consilier  parlamentar


















Anexă
Amendamente  admise 
	Nr.

crt.
	Text în vigoare

Ordonanța nr.18/2009
	Text propunere legislativă

	Text propus de Comisie

(autorul amendamentului)
	Motivare

	1. 
	
	Titlul legii

Lege pentru completarea art.13 din Ordonanța Guvernului nr.18/2009 privind organizarea și finanțarea rezidențiatului, aprobată prin Legea nr.103/2012
	Titlul legii

Lege pentru modificarea alineatelor (3) și (4) ale articolului 221 din Ordonanța Guvernului nr. 18/2009 privind organizarea și finanțarea rezidențiatului
(Comisia pentru sănătate și familie cu excepția domnului deputat Stamatian Vasile-Florin Grup parlamentar PNL)
	Sediul materiei propuse a fi modificate se regăsește la articolul 221.

Pentru respectarea normelor de tehnică legislativă.



	2. 
	“(3) Începând cu anul III de pregătire în specialitate, medicii rezidenți pot fi incluși în linia de gardă efectuată în specialitatea în care au fost confirmați, cu excepția liniei I de gardă și în afara programului normal de lucru. Activitatea rezidenților incluși în linia de gardă se desfășoară pe răspunderea și sub supravegherea medicului titular de gardă.”

(4) Începând cu anul IV de pregătire în specialitate, medicii rezidenţi pot fi incluşi în linia I de gardă efectuată în specialitatea în care au fost confirmaţi, în afara programului normal de lucru, cu respectarea limitelor de competenţă prevăzute la alin. (2), sub supravegherea unui medic specialist sau primar care efectuează gardă la domiciliu şi care a fost desemnat în acest sens de către şeful de secţie.
	Articol unic – După alin (2) al articolului 13, din Ordonanța Guvernului nr.18/2009 privind organizarea și finanțarea rezidențiatului, aprobată prin Legea nr.103/2012, publicată în Monitorul Oficial al României, Partea I, nr. 601 din 31 august 2009, se introduce un nou alineat, alineatul (2)1, cu următorul cuprins:
“(2)1 Rezidenții pot fi incluși în linia de gardă din primul an de pregătire în specialitate, în afara programului normal de lucru, pe răspunderea medicului titular de gardă și doar dublând acest medic, fiind salarizați pentru această activitate de către unitatea sanitară unde efectuează garda, cu respectarea prevederilor legale în vigoare.”
-------------------------------
	Articol unic – Alineatele (3) și (4) ale articolului 221 din Ordonanța Guvernului nr. 18/2009 privind organizarea și finanțarea rezidențiatului, publicată în Monitorul Oficial al României, Partea I, nr. 601 din 31 august 2009, aprobată prin Legea nr. 103/2012, cu modificările și completările ulterioare,   se modifică după cum urmează:
Se elimină

(Comisia pentru sănătate și familie cu excepția domnului deputat Stamatian Vasile-Florin Grup parlamentar PNL)
“(3) Începând cu anul I de pregătire în specialitate, medicii rezidenți pot fi incluși, la cerere, în linia de gardă efectuată în specialitatea în care își desfășoară rezidențiatul, cu excepția liniei I de gardă și în afara programului normal de lucru. Activitatea rezidenților incluși în linia de gardă se desfășoară pe răspunderea și sub supravegherea medicului titular de gardă.”
(Comisia pentru sănătate și familie cu excepția domnului deputat Stamatian Vasile-Florin Grup parlamentar PNL)

“(4) Începând cu anul III de pregătire în specialitate, medicii rezidenţi pot fi incluşi, la cerere, în linia I de gardă efectuată în specialitatea în care își desfășoară rezidențiatul, în afara programului normal de lucru, cu respectarea limitelor de competenţă prevăzute la alin. (2), sub supravegherea unui medic specialist sau primar care efectuează gardă la domiciliu şi care a fost desemnat în acest sens de către şeful de secţie.”
(Comisia pentru sănătate și familie cu excepția domnului deputat Stamatian Vasile-Florin Grup parlamentar PNL)
	Pentru respectarea normelor de tehnică legislativă.

Nu are obiect în această inițiativă legislativă.
Pentru a asigura liniile gardă și un salariu corespunzător pentru această categorie de rezidenți.

Pentru a asigura liniile gardă și un salariu corespunzător pentru această categorie de rezidenți.

